चीन के लियु क्विझेन ने रजत पदक जीता, लेकिन वह नीरज से काफी पीछे 82.22 मीटर ही जेवलिन फेंक पाए. पाकिस्तान के अरशद नदीम ने 80.75 मीटर के प्रयास से कांस्य पदक हासिल किया. जूनियर विश्व रिकॉर्ड (86.48 मीटर) बनाने वाले नीरज का मुख्य प्रतिद्वंद्वी चाओ सुन चेंग को माना जा रहा था, जिन्होंने पिछले साल 91.36 मीटर जेवलिन फेंका था, लेकिन चीनी ताइपे का ये एथलीट 79.81 मीटर ही जेवलिन फेंक पाया और पांचवें स्थान पर रहा. इस स्पर्धा में भाग ले रहे एक अन्य भारतीय शिवपाल सिंह ने अपने पहले प्रयास में 74.11 मीटर की दूरी नापी और वह आठवें स्थान पर रहे.